Osnovna škola Matije Vlačića Labin

Klasa: 007-04/23-02/20

Urbroj: 2163-4-9-23-2

Labin, 29.04.2023. godine

**Z A P I S N I K**

**sa 7. elektroničke sjednice Školskog odbora u 2023. godini održane dana 28/29.06.2023. godine**

Sukladno članku 63. i 64. Statuta OŠ Matije Vlačića Labin, 7. sjednica Školskog odbora u 2023. godini održana je elektronskim putem.

Svim članovima Školskog odbora dostavljen je na njihovu e-mail adresu materijal za današnju sjednicu.

Predloženi dnevni red je slijedeći:

1. Verifikacija zapisnika s prethodne 6. sjednice Školskog odbora održane dana 26.06.2023. godine
2. Donošenje Pravilnika o radu Osnovne škole Matije Vlačića Labin

Prijedlog dnevnog reda je jednoglasno prihvaćen.

***AD.1.***

Zapisnik s prethodne 6. sjednice Školskog odbora održane dana 26.06.2023. godine jednoglasno je usvojen.

***AD.2.***

Izmjene i dopune Zakona o radu koje su stupile na snagu 1. siječnja 2023. godine su unijele veliki niz promjena u radnopravnim odnosima. S obzirom na velik broj promjena koji on nosi, odredbom iz čl. 65. Zakona i izmjenama i dopunama Zakona o radu, poslodavci su dužni uskladiti svoje pravilnike o radu u roku od šest mjeseci od dana stupanja na snagu. To znači da pravilnici moraju biti usklađeni zaključno s 30. lipnja 2023. godine.

Članak 26. Zakona o radu (dalje: Zakon) propisuje da je poslodavac koji zapošljava najmanje dvadeset radnika dužan je donijeti i objaviti pravilnik o radu kojim se uređuju plaće, organizacija rada, postupak i mjere za zaštitu dostojanstva radnika te mjere zaštite od diskriminacije i druga pitanja važna za radnike zaposlene kod toga poslodavca, ako ta pitanja nisu uređena kolektivnim ugovorom. O tome se mora savjetovati s radničkim vijećem/odnosno sindikalnim povjerenikom u funkciji radničkog vijeća. Pravilnici o radu stupaju najranije osmog dana od dana njegove objave.

Nastavno na navedeno, aspekti koje poslodavac mora urediti prilikom usklađivanja svojeg pravilnika s novim radnopravnim zakonodavstvom su:

1) Sklapanje ugovora o radu: ugovor o radu na određeno vrijeme se može sklapati samo do tri godine te već prvi ugovor o radu mora sadržavati razlog zapošljavanja radnika na određeno vrijeme.

2) Sadržaj ugovora o radu: mogućnost stranaka da se pozovu na pravilnik o radu vezano za odredbe o plaći, rasporedu rada, godišnjem odmoru, postupku otkazivanja, otkaznim rokovima, obrazovanju, osposobljavanju i usavršavanju.

3) Urediti pitanja ugovora o radu na izdvojenom mjestu rada, odnosno rada od kuće i rada na daljinu (tamo gdje je takav ugovor u praksi primjenjiv).

4) Probni rad: novine su produljene istog zbog nenazočnosti radnika te ugovaranje probnog rada srazmjerno očekivanom trajanju ugovora i naravi posla.

5) Osposobljavanje radnika.

6) Radno vrijeme

7) Plaće – transparentnost je sada obaveza, dakle osnove i mjerila za izračun plaće bi trebali biti jasniji.

8) Prestanak ugovora o radu – mogućnost otkazivanja ugovora o radu na određeno; trajanje i tokovi otkaznih rokova.

9) Dostava odluka – dostava se primjenjuje i na druge akte, odluke, potvrde i isprave koje poslodavac upućuje radniku.

Slijedom navedenog poslodavci su svoje pravilnike dužni uskladiti do 30. lipnja 2023. godine.

Svim članovima Školskog odbora je uz poziv za sjednicu dostavljen tekst Pravilnika o radu nakon

što je provedeno savjetovanje sa sindikalnim povjerenikom u funkciji Radničkog vijeća koji na

istoga nije imao nikakvih primjedbi.

Članovi Školskog odbora također nisu imali primjedbi na podneseni tekst Pravilnika o radu.

Sukladno člancima 3. i 4. Pravilnika o načinu objave Pravilnika o radu (Narodne novine broj 146/14) ravnatelj Osnovne škole Matije Vlačića Labin Edi Juričić, prof. donosi

# **ODLUKU**

**o objavi Pravilnika o radu**

1. Školski odbor Osnovne škole Matije Vlačića Labin donio je Pravilnik o radu na sjednici održanoj dana 28./29.06.2023. godine.
2. Pravilnik o radu biti će objavljen na oglasnoj ploči u zbornici dana 30.06.2023. godine, a stupa na snagu osmog (8.) dana od dana objave, odnosno 08.07.2023. godine.
3. Nakon stupanja na snagu, istoga dana, Pravilnik o radu biti će objavljen na mrežnim stranicama škole.
4. Na zahtjev radnika i o trošku radnika ravnatelj je dužan radniku omogućiti izradu preslike Pravilnika o radu te na zahtjev radnika elektronskim putem dostaviti radniku ovaj Pravilnik.
5. Ova Odluka objavljuje se na oglasnoj ploči u zbornici Osnovne škole Matije Vlačića Labin.

Kako nije bilo daljnjih točaka dnevnog reda, niti pitanja ni sugestija, time je sjednica završila sa svojim radom.

Zapisničar: Predsjednica Školskog odbora:

Luela Radićanin, dipl.iur. Iva Rukavina, dipl.ing.